H. Lundbeck A/S 


Den 26. marts 2014 kl. 10.00 afholdtes ordinær generalforsamling i H. Lundbeck A/S, CVR-nr. 5675 9913, på 
selskabets adresse, Ottiliavej 9, 2500 Valby. 


Bestyrelsens formand, Håkan Björklund, indledte generalforsamlingen, præsenterede selskabets ledelse og 


takkede samtidigt både ledelsen og selskabets medarbejdere for indsatsen i 2013. 


Til dirigent havde bestyrelsen valgt advokat Jørgen Kjergaard Madsen, der konstaterede, at generalfor- 


samlingen var lovligt indkaldt og beslutningsdygtig. 


Dagsorden i overensstemmelse med vedtægternes punkt 8.1: 


Forslag om at selskabets årsrapport kun udarbejdes på engelsk. 
Bestyrelsens beretning om selskabets virksomhed i det forløbne år. 
Fremlæggelse af årsrapport til godkendelse. 


Godkendelse af vederlag til bestyrelsen for det indeværende regnskabsår. 


Gl Nr HE SR, GER 


Beslutning om anvendelse af overskud eller dækning af underskud i henhold til den godkendte 

årsrapport. 

6. Valg af bestyrelse. 

7. Valg af en eller to statsautoriserede revisorer. 

8. Eventuelle forslag fra aktionærer og bestyrelse. 

8.1 Forslag fra aktionær Kjeld Beyer om indsættelse af yderligere finansielle oplysninger i 
indkaldelsen til generalforsamling. 

8.2 Forslag fra aktionær Kjeld Beyer om forenkling af online-adgangen til selskabets årsrapporter 
og regnskabstal. 

8.3 Forslag fra aktionær Kjeld Beyer om traktement på selskabets generalforsamlinger. 

8.4 Forslag fra bestyrelsen om vedtagelse af ændrede vederlagsretningslinjer for bestyrelsen 
og direktionen i H. Lundbeck A/S. 

8.5 Forslag fra bestyrelsen om ændring af punkt 4.1 i selskabets vedtægter. 

8.6 Forslag fra bestyrelsen om at selskabet bemyndiges til at erhverve egne aktier. 

8.7 Forslag fra bestyrelsen om at dirigenten bemyndiges til at anmelde de på generalforsamlingen 
vedtagne beslutninger til Erhvervsstyrelsen. 


9. Eventuelt. 


Ad. Punkt 1: Forslag om at selskabets årsrapport kun udarbejdes på engelsk 


Bestyrelsens formand, Håkan Björklund, gennemgik og begrundede bestyrelsens forslag om, at Lundbecks 


årsrapporter fra og med 2013 kun udarbejdes på engelsk. 


Aktionær Kjeld Beyer bemærkede, at han fandt det betænkeligt, at danske aktionærer ikke får mulighed for at 
læse en dansk version af årsrapporten. Han understregede, at det danske sprog ikke alene er en omkostning, 
men også en beskyttelse, som ikke bør udvandes. Kjeld Beyer udtrykte desuden bekymring for, at ændringen 
vil give udenlandske aktionærer en fordel i forhold til de danske aktionærer, idet han var af den opfattelse, at 


en del danske aktionærer ikke vil være fortrolige med en række fagord mv. på engelsk. 


Håkan Björklund takkede for Kjeld Beyers kommentar og understregede, at danskerne generelt er rigtig gode til 
engelsk, og at han derfor ikke delte den opfattelse, at det vil være problematisk for Lundbecks aktionærer, at 
årsrapporten alene udarbejdes på engelsk. Håkan Björklund fremhævede desuden, at man ved alene at 


udarbejde årsrapporten på engelsk kan spare en del omkostninger. 


Aktionær Kjeld Beyer bemærkede i relation til formandens kommentar, at der er andre områder, hvor der kan 


spares flere penge, f.eks. kunne der spares ved at skære i warrants, optioner mv. 


Bernt Frydenberg fra Atelier Alfa A/S bemærkede, at anvendelse af det danske sprog er noget som bestyrelsen 


burde lægge vægt på og pointerede, at det er vigtigt, at man holder sin beslutningsmagt i Danmark. 


Der foretoges en indikering af de fremmødte aktionærers stillingtagen til forslaget ved håndsoprækning, men 
da der ikke ønskedes skriftlig afstemning, kunne det på baggrund af de modtagne fuldmagter og 


stemmetilkendgivelsen konstateres, at forslaget var vedtaget med mere end 98 % majoritet. 


Ad. Punkterne 2 - 3: Bestyrelsens beretning om selskabets virksomhed i det forløbne år og 


fremlæggelse af årsrapport til godkendelse 


Bestyrelsens formand, Håkan Björklund, aflagde beretning om selskabets virksomhed i det forløbne år og 
oplyste herunder, at 2013 havde været et succesfuldt år, hvor Lundbeck forsknings- & udviklingsmæssigt samt 
kommercielt set havde haft betydelig fremgang. Håkan Björklund redegjorde for de finansielle forventninger til 
2014, og understregede i den forbindelse, at 2014 bliver et investeringsår for Lundbeck. Håkan Bjårklund 
oplyste endvidere, at bestyrelsen i 2013 havde gennemgået og vurderet de ændrede anbefalinger fra Komitéen 
for god Selskabsledelse og orienterede i forbindelse hermed om Lundbecks stillingtagen til anbefalingerne. 


Håkan Björklund redegjorde desuden for bestyrelsens sammensætning og vederlag i 2014 og oplyste i relation 


hertil, at Jes Østergaard ikke stillede op til genvalg, samt at bestyrelsen indstillede Terrie Curran til valg på 


generalforsamlingen. 


Adm. direktør og koncernchef Ulf Wiinberg indledte med at takke aktionærerne for fremmødet til 


generalforsamlingen. 


Ulf Wiinberg konstaterede, at 2013 havde været et rigtig godt år for Lundbeck med fremgang inden for både 
forskning og udvikling, herunder med mange nye produktgodkendelser. Ulf Wiinberg omtalte herefter den 
transformationsperiode, som Lundbeck er på vej igennem bl.a. som følge af patentudløbet på Lexapro i 2012, 
Ebixa i 2013 og Cipralex i 2014. Ulf Wiinberg nævnte, at Lundbecks ambition om langsigtet vækst går efter 
planen, men at der fortsat er nogle opgaver, som skal løses, før Lundbeck kan siges at være kommet helt 
igennem transformationsperioden. Ulf Wiinberg redegjorde for Lundbecks økonomiske resultat i 2013, der viste 
en vækst i omsætningen på 3 %, hvilket må betragtes som et godt resultat set i lyset af bl.a. patentudløbene i 
2012 og 2013. Ulf Wiinberg forklarede herefter, at der i 2013 havde været to ekstraordinære 
administrationsomkostninger; en omstruktureringsudgift på DKK 200 mio. og en bøde fra EU Kommissionen på 
DKK 700 mio. Ulf Wiinberg understregede i relation til bøden, at selskabets bestyrelse er uenig i den bøde, som 
Lundbeck er blevet pålagt af EU Kommissionen, og at bøden er blevet anket. Hvis der ses bort fra de 


ekstraordinære omkostninger, var der i 2013 en positiv udvikling i EBIT på 11 %. 


Ulf Wiinberg omtalte derefter salgsudviklingen i Europa, USA og på de internationale markeder. I forhold til 
2012 havde Lundbeck haft en fremgang på 22 % i USA, men pga. patentudløbet af Lexapro var der samlet set 
en tilbagegang på 1 %. Tilbagegangen i EU på 9 % skyldes primært patentudløbet på Ebixa. Ulf Wiinberg 
oplyste, at Lundbeck havde oplevet en meget positiv fremgang på de internationale markeder med en vækst på 
8 % i 2013, hvilket er et rigtig fint resultat set i lyset af, at disse markeder generelt har været udfordret i 2013. 
Ulf Wiinberg oplyste endvidere, at Lundbeck havde fået Selincro, Abilify Maintena og Brintellix godkendt i 
Europa i 2013, og at Abilify Maintena og Brintellix begge blev godkendt i USA. Ulf Wiinberg præsenterede 


herefter produktporteføljen, herunder produkternes forventede salgspotentiale. 


Årsrapporten viste et resultat for året på DKK 855 mio. efter skat. Ulf Wiinberg oplyste desuden, at Lundbeck 
fortsat har et positivt cash flow, og at Lundbecks likviditet er god. Nettolikviditeten pr. 31. december 2013 var 
ca. DKK 3,7 mia. sammenlignet med ca. DKK 1,9 mia. i 2012. Bestyrelsen foreslog på denne baggrund et 
udbytte pr. aktie på DKK 2,77 svarende til 64 % af årets resultat. Ulf Wiinberg bemærkede hertil, at 
udbytteprocenten umiddelbart kan virke høj, men at bestyrelsen har besluttet at opjustere udbytteprocenten 
således, at hvis der ses bort fra den bøde, som Lundbeck har modtaget fra EU Kommissionen, ligger 


udbytteprocenten på samme niveau som i de tidligere år. 


Dirigenten åbnede for debat vedrørende dagsordenens punkt 1 og 2. 


Michael Thøgersen fra Dansk Aktionærforening takkede ledelsen for en god og informativ årsberetning. Han 
bemærkede, at det umiddelbart er positivt med en høj udbytteprocent, men at den foreslåede udbytteprocent 
på 64 % synes meget høj set i lyset af de investeringer, som Lundbeck har til hensigt at foretage i løbet af det 
kommende år. Han bemærkede desuden, at han under et virksomhedsbesøg hos Lundbeck sidste år var blevet 
orienteret om, at succesraten, dvs. antallet af projekter, der bliver til produkter, generelt er lav inden for 
Lundbecks forskningsområde. Michael Thøgersen ønskede en kommentar fra ledelsen i relation til, hvorvidt 
Lundbecks 6 projekter er et resultat af mange kasserede projekter. Michael Thøgersen ønskede endvidere en 
kommentar fra ledelsen om de projekter, som Lundbeck selv udvikler samt de projekter, som indkøbes. Endelig 
ønskede Michael Thøgersen en kommentar fra ledelsen i forhold til, hvorfor nogle af bestyrelsens medlemmer 
ikke ejer aktier i Lundbeck. Michael Thøgersen ønskede afslutningsvist både ledelse og medarbejdere i 


Lundbeck et rigtig godt 2014. 


Håkan Björklund takkede for kommentaren og bemærkede, at det altid er glædeligt med engagerede 
aktionærer. Håkan Björklunds henviste til Ulf Wiinbergs begrundelse for, hvorfor man har valgt at udbetale et 
relativt højt udbytte. Han understregede i tillæg hertil, at bestyrelsen ikke ville have foreslået en 
udbytteprocent på 64 %, hvis ikke bestyrelsen samtidig havde vurderet, at den fortsat havde de nødvendige 
ressourcer til at foretage de ønskede investeringer. Ulf Wiinberg bekræftede herefter, at de 6 tilbageværende 
projekter er et resultat af ganske mange kasserede projekter, men at dette er helt normalt i branchen. For så 
vidt angår Lundbecks egne projekter set i forhold til indkøbte projekter bemærkede Håkan Bjårklund, at det for 
bestyrelsen er helt afgørende, at der investeres i de projekter, der viser sig at være bedst, uanset om disse er 


et resultat af Lundbecks egen forskning, eller om projektet er blevet indkøbt. 


Håkan Björklund forklarede, at det alene er Lars Rasmussen og Christian Dyvig, som ikke ejer aktier i 
Lundbeck. Han tilføjede hertil, at Lars Rasmussen blev valgt ind sidste år og har til hensigt at købe aktier i 
Lundbeck, mens Christian Dyvig pga. sit ansættelsesforhold i Lundbeckfonden ikke må eje aktier i et selskab, 


som kontrolleres af Lundbeckfonden. 


Aktionær Kjeld Beyer ønskede bestyrelse og direktion tillykke med et rigtig godt resultat i 2013 og bemærkede 


samtidig, at han er tilfreds med, at der er bestyrelsesmedlemmer i Lundbeck, som ikke ejer aktier i selskabet. 


Ingen yderligere ønskede ordet, og dirigenten konstaterede herefter, at bestyrelsens beretning var taget til 


efterretning, og at årsrapporten for 2013 var godkendt. 


Ad. Punkt 4: Godkendelse af vederlag til bestyrelsen for det indeværende regnskabsår 


Dirigenten fremlagde bestyrelsens forslag om, at bestyrelsens vederlag for indeværende regnskabsår blev 


fastsat til samme beløb som for 2013. 


Menige bestyrelsesmedlemmer modtager således et grundhonorar på DKK 300.000, formanden modtager tre 
gange grundhonoraret og næstformanden to gange grundhonoraret. Menige medlemmer af revisionskomitéen, 
vederlagskomitéen og den videnskabelige komité modtager DKK 200.000 i tillæg til grundhonoraret, mens 


formændene for komitéerne modtager DKK 300.000 i tillæg til grundhonoraret. 


Ingen ønskede ordet. 


Dirigenten konstaterede, at bestyrelsens forslag om vederlag for 2014 blev godkendt. 


Ad. Punkt 5: Beslutning om anvendelse af overskud eller dækning af underskud i henhold til den 


godkendte årsrapport 


Bestyrelsen foreslog, at der for regnskabsåret 2013 udbetaltes et udbytte på 64 % af årets nettoresultat 


svarende til DKK 2,77 pr. aktie. 


Ingen ønskede ordet. 


Dirigenten konstaterede, at bestyrelsens forslag om anvendelse af overskud i henhold til den godkendte 


årsrapport for 2013 blev vedtaget. 


Ad. Punkt 6: Valg af bestyrelse 


I henhold til vedtægternes punkt 5.1 er de generalforsamlingsvalgte bestyrelsesmedlemmer på valg hvert år. 
Bestyrelsen foreslog genvalg af Håkan Björklund, Christian Dyvig, Thorleif Krarup, Melanie G. Lee og Lars 


Rasmussen. Desuden foreslog bestyrelsen nyvalg af Terrie Curran. Jes Østergaard stillede ikke op til genvalg. 


Selskabslovens § 120 var iagttaget. 


Der skete genvalg af Håkan Björklund, Christian Dyvig, Thorleif Krarup, Melanie G. Lee, Lars Rasmussen og 


nyvalg af Terrie Curran. 


Bestyrelsen består herefter af: 


- Håkan Björklund 
- Christian Dyvig 
- Thorleif Krarup 
- Melanie G. Lee 


- Lars Rasmussen 


- Terrie Curran 
- Jørn Møller Mayntzhusen (medarbejdervalgt) 
- Henrik Sindal Jensen (medarbejdervalgt) 


- Mona Elisabeth Elster (medarbejdervalgt) 


Ad. Punkt 7: Valg af en eller to statsautoriserede revisorer 


Bestyrelsen foreslog genvalg af Deloitte Statsautoriseret Revisionspartnerselskab. 


Forslaget blev godkendt. 


Ad. Punkt 8: Eventuelle forslag fra aktionærer eller bestyrelse 


Ad. punkt 8.1, 8.2 og 8.3 
Efter at have redegjort for sine forslag trak aktionær Kjeld Beyer forslagene tilbage som formelle 
forslag og benyttede lejligheden til at komme med en række gode råd og henstillinger til 


bestyrelsen. 


Ad. punkt 8.4 
Dirigenten gennemgik bestyrelsens forslag om vedtagelse af ændrede vederlagsretningslinjer for 


bestyrelsen og direktionen i H. Lundbeck A/S. 


Forslaget blev vedtaget. 


Ad. punkt 8.5 

Dirigenten gennemgik bestyrelsens forslag om, at bestyrelsens bemyndigelse i medfør af punkt 
4.1 i selskabets vedtægter til at forhøje selskabets aktiekapital ændres, så bestemmelserne i 
punkt 4.1 stemmer overens med Erhvervsstyrelsens praksis. Bestyrelsens formand bemærkede 
uddybende, at der er tale om en generel bemyndigelse, der giver bestyrelsen mulighed for at 
kunne udstede nye aktier, men at bestyrelsen ikke på nuværende tidspunkt har konkrete planer 


om at udnytte bemyndigelsen. 
Forslaget blev vedtaget. 
Ad. punkt 8.6 


Dirigenten gennemgik bestyrelsens forslag om bestyrelsens bemyndigelse til at lade selskabet 


erhverve egne aktier. 


Forslaget blev vedtaget. 
Ad. punkt 8.7 
Dirigenten gennemgik bestyrelsens forslag om at bemyndige dirigenten til at foretage ændringer 
i og tilføjelser til det på generalforsamlingen vedtagne samt bemyndige dirigenten til at anmelde 
ændringer til Erhvervsstyrelsen. 
Forslaget blev vedtaget. 

Ad. Punkt 9: Eventuelt 


Ingen ønskede ordet. 


Dirigenten gav herefter ordet til bestyrelsens formand, der takkede for fremmødet til generalforsamlingen og 


oplyste, at den ordinære generalforsamling næste gang vil blive afholdt den 25. marts 2015. 


Generalforsamlingen blev hævet kl. 11.31. 


--000-- 


Som referent 


Jørgen Kjergaard Madsen 
Dirigent 


